SET พรุ่งนี้ไซด์เวย์ จับตาประเด็นปรับเปลี่ยนน้ำหนักลงทุน MSCI
บล.ซีไอเอ็มบี มองนวโน้มการซื้อขายวันพรุ่งนี้ (9 ก.พ.) คาดว่าดัชนีหุ้นไทยจะแกว่ง sideways ขึ้นต่อ หลังช่วงนี้ยังไม่มีปัจจัยลบจากต่างประเทศเข้ามาเพิ่ม และหลายตลาดภูมิภาคยังหยุดเนื่องในเทศกาลตรุษจีน ขณะที่ทิศทางของราคาน้ำมันยังคงทรงตัว รวมถึงจะมีการปรับเปลี่ยนน้ำหนักการลงทุนใน MSCI ซึ่งจะรู้ผลในวันที่ 12 ก.พ.นี้ แนวโน้มโอกาสการลดน้ำหนักในหุ้นหรือการถอดหุ้นออก น่าจะมีต่ำลง เพราะหลายๆ อย่างค่อยๆ ดีขึ้นตามลำดับ มองแนวต้านพรุ่งนี้ที่ 1,320-1,325 และแนวรับที่ 1,306 และ 1,302 จุด
8 ก.พ. 2559

นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) เปิดเผยถึงตลาดหุ้นไทย (8 ก.พ.) เคลื่อนไหวในกรอบแคบ และส่วนใหญ่เคลื่อนไหวในแดนบวกได้ แม้ตลาดหุ้นสหรัฐจะร่วงลงแรงเมื่อวันศุกร์ แต่ตลาดหุ้นภูมิภาคเอเชียหลายตลาดปิดทำการในวันนี้เนื่องในเทศกาลตรุษจีน ทำให้ตลาดบ้านเราสามารถประคองตัวได้ แต่ยังติดบริเวณ 1,312-1,313 ที่ไม่สามารถผ่านไปได้
ขณะที่ตลาดยังคงได้ปัจจัยหนุนจากเม็ดเงินไหลเข้า (fund flow) ที่ไหลเข้ามาต่อเนื่องในภูมิภาค โดยเฉพาะภูมิภาคอาเซียน นำโดยตลาดหุ้นอินโดนีเซียและไทย คาดว่าเป็นผลจากภาวะเศรษฐกิจไทยเริ่มดีขึ้น รวมถึงในอินโดนีเซียที่เปิดเผยตัวเลขเศรษฐกิจในไตรมาส 4/58 ขยายตัวกว่า 5% ตลอดจนยังได้ปัจจัยหนุนจากการคาดการณ์ว่าธนาคารกลางสหรัฐ (FED) จะชะลอการปรับขึ้นอัตราดอกเบี้ย โดยล่าสุดคาดว่าเฟดอาจปรับขึ้นอัตราดอกเบี้ยเพียง 2 ครั้งในปีนี้ และน่าจะเกิดขึ้นในช่วงครึ่งหลังของปี อย่างไรก็ตามยังมีปัจจัยที่เสียงที่ต้องติดตามว่าจีนจะมีการลดค่าเงินหยวนอีกหรือไม่
ส่วนแนวโน้มการซื้อขายวันพรุ่งนี้ (9 ก.พ.) คาดว่าดัชนีหุ้นไทยจะแกว่ง sideways ขึ้นต่อ หลังช่วงนี้ยังไม่มีปัจจัยลบจากต่างประเทศเข้ามาเพิ่ม และหลายตลาดภูมิภาคยังหยุดเนื่องในเทศกาลตรุษจีน ขณะที่ทิศทางของราคาน้ำมันยังคงทรงตัว รวมถึงจะมีการปรับเปลี่ยนน้ำหนักการลงทุนใน MSCI ซึ่งจะรู้ผลในวันที่ 12 ก.พ.นี้ แนวโน้มโอกาสการลดน้ำหนักในหุ้นหรือการถอดหุ้นออก น่าจะมีต่ำลง เพราะหลายๆ อย่างค่อยๆ ดีขึ้นตามลำดับ มองแนวต้านพรุ่งนี้ที่ 1,320-1,325 และแนวรับที่ 1,306 และ 1,302 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 165.00 บาท ลดลง 0.50 บาท
SCB ปิดที่ 134.50 บาท เพิ่มขึ้น 2.00 บาท
BIGC ปิดที่ 249.00 บาท เพิ่มขึ้น 22.00 บาท
PTT ปิดที่ 240.00 บาท ลดลง 2.00 บาท         
CPALL ปิดที่ 41.00 บาท ลดลง 1.75 บาท
 
ที่มา: สำนักข่าวอินโฟเควสท์